«Պէյքոզին փոխանցուած գումարները պետական աւագանիի անմիջական ուշադրութեան առարկայ են։ Հանրապետութեան նախագահը տարեմուտին մեր ներկայութեամբ Վաքըֆներու ընդհանուր տնօրէն Պարոն Ատնան Էրթէմը զգուշացուց, որ այդ գումարներու պարագային հաշուետու պիտի համարէ զինքը։ Ընդհանուր տնօրէնն ալ յայտնեց, որ Պէյքոզի գումարները փոխանցուած են՝ որպէս հատուցում ապասեփականացեալ տարածքի։ Վաքըֆներու վերաբերեալ օրէնսդրութեան տրամադրութիւններով՝ որեւէ վաքըֆ, որ ապասեփականացման փոխարէն գումար կը ստանայ, պարտաւոր է այդ գումարով նոր կալուած մը ձեռք բերել։ Այս հանգամանքը յստակօրէն նշուած է ընդհանուր տնօրէնին կողմէ, սակայն Պէյքոզի պարագային նկատի չ՚առնուիր»։